4.		Žiadosť o skončenie pracovného pomeru dohodou (§ 60 ZP)
Ján Hladký, Stodolova ul. č. 2, 010 01 Žilina
ABC., s.r.o. 
Ružová. 10, 010 01 Žilina
V Žiline 15. 5. 2023
Vec:	Žiadosť o skončenie pracovného pomeru dohodou
Pracujem vo Vašej spoločnosti na základe pracovnej zmluvy uzatvorenej dňa 1. 10. 2022 ako colný deklarant. Vzhľadom na skutočnosť, že sa sťahujem do iného mesta, žiadam o skončenie pracovného pomeru dohodou ku dňu 30.  6. 2023.
Za kladné vybavenie mojej žiadosti vopred ďakujem.
Ján Hladký
Poznámka
Skončenie pracovného pomeru na základe dohody patrí medzi najjednoduchší a najčastejší spôsob skončenia pracovnoprávneho vzťahu. Dohoda o skončení pracovného pomeru je uzatvorená, len čo sa účastníci dohodli na jej obsahu. Účastníci pracovnoprávneho vzťahu sa musia dohodnúť predovšetkým na dni skončenia pracovného pomeru, pretože pracovný pomer končí dohodnutým dňom. 
Dohoda o skončení pracovného pomeru má byť uzatvorená písomne, pričom jedno vyhotovenie vydá zamestnávateľ zamestnancovi. Nedodržanie písomnej formy sa však nespája so sankciu neplatnosti.
Na skončenie pracovného pomeru dohodou sa nevťahujú žiadne zákonné obmedzenia. Dohodou môže skončiť pracovný pomer aj v dobe, keď je zamestnanec v tzv. ochrannej dobe.